टाउन पार्क के निजीकरण का विराेध करेंगे हुडा कर्मी
फरीदाबाद | हुडाजनस्वास्थ्य कर्मचारी यूनियन शहर के सबसे बड़े टाउन पार्क का किसी भी सूरत में निजीकरण नहीं होने देने का ऐलान किया है। इसके विरोध में सभी नागरिक मंचों, सामाजिक संगठनों से सहयोग की अपील की जाएगी। यह बात सोमवार को यूनियन के प्रधान खुर्शीद अहमद सचिव धर्मवीर वैष्णव ने हुडा प्रशासक कार्यालय पर सांकेतिक कर्मचारियों के आक्रोश प्रदर्शन को सम्बोधित करते हुए कही। दोनों नेताओं ने हुडा के अधिकारियों पर सार्वजनिक संपत्तियों के रखरखाव का कार्य निजी ठेकेदारों को सौंपने का आरोप लगाते हुए कहा कि वर्तमान में इस पार्क के रख-रखाव पर जितनी लागत लगती है, निजीकरण के बाद इसकी लागत में चार गुणा की वृद्धि हो जाएगी। इससे सरकार को काफी राजस्व का नुकसान होगा। अहमद ने बताया कि इस पार्क में प्रवेश के लिए कोई शुल्क नहीं देना पड़ता है। यदि इसका निजीकरण होता है तो शुल्क लगना शुरू हो जाएगा। इसलिए कर्मचारी इसका पूरा विरोध करेंगे। इस मौके पर कर्मचारी नेता धर्मवीर वैष्णव, उदयराम शर्मा, ओमप्रकाश बघेल, ओमपाल, रूमाल सिंह, मेहर सिंह, विजयपाल, भगवत शर्मा, नंद किशोर शर्मा, रंजीत धीरज चंदेला आदि ने भी संबोधित किया।
bho_Deva hin_Deva